Spoštovani starši.

Pošiljam naloge za učence pri predmetu angleščina.

Učenci četrtega razreda bodo reševali naloge v aplikaciji Classkick. Za dostop do aplikacije ne potrebujejo elektronskega naslova, ampak samo kodo, ki jo prilagam spodaj (samo kliknite na povezavo). Aplikacija deluje na računalniku ali preko pametnih naprav v brskalniku. Na napravah z operacijskim sistemom iOS lahko na napravo naložite aplikacijo.

Pojavi se okence, v prvo vrstico katerega vpišete šestmestno kodo, v drugo vrstico pa ime učenca. Lahko uporabite kratico, prosim pa, da si izberete ime, po katerem bom učenca prepoznala.

V nadaljevanju kliknete na prvo prosojnico, kjer so samo navodila za reševanje naslednje naloge. Na drugi prosojnici se nahaja besedilo, pri katerem imajo učenci nalogo, da poiščejo pomen novih besed s pomočjo spletnih orodij in vpišejo njihov pomen v okvirček. Na tretji prosojnici učenci odgovarjajo na vprašanja o svoji najljubši sobi v hiši, na četrti pa narišejo ali pripnejo sliko svojega plakata o svoji hiši, ki ga bi za oceno morali predstavljati prejšnjo sredo. Menim, da je tako nalog več kot dovolj za sredino in četrtkovo uro. V četrtek bom učencem v aplikaciji podala povratne informacije o njihovih plakatih. Prosim, da učenci naloge rešujejo med 11 in 13 uro, da bom lahko v aplikaciji zraven in jim pomagala pri uporabi.

Če imajo učenci v aplikaciji kakršnekoli težave, lahko kliknejo na ikono roke v zgornjem desnem kotu s čimer prosijo učitelja za pomoč (dvignejo roko), natipkajo vprašanje in učitelj jim lahko takoj priskoči na pomoč. V aplikacijo bom dodajala nove prosojnice z nalogami in vas o tem sproti obveščala preko spletne strani in elektronske pošte.

Če imate še kakšno vprašanje, me prosim kontaktirajte po elektronski pošti.

Hvala za sodelovanje in lep pozdrav,

Iva Schweiger

Povezava do aplikacije:

https://app.classkick.com/#/login/WXJJPP